Primele vehicule Marder I care aveau la bază șasiul Lorraine au fost trimise pe Frontul de Răsărit în 1942 pentru a fi folosite în cadrul unităților "Panzerjäger" (vânători de tancuri) ale diviziilor de infanterie. Majoritatea tunurilor antitanc autopropulsate de acest tip au fost folosite însă în Franța. La începutul anului 1944, 131 de vehicule Marder I erau încă în uz pe Frontul de Vest.